cyanic-selkie/wikianc huggingface dataset:
Meksikon Grand Prix 2021
Aika-ajot
Aika-ajojen ensimmäisessä osiossa Stroll aiheutti punaiset liput radalle, kun hän ajoi ulos viimeisessä mutkassa menetettyään autonsa takaosan hallinnan ja joutui jättämään osion kesken. Osion jatkuessa kuljettajilla oli kiire kellottaa nopeimmat kierrosaikansa, joista Alpinen Fernando Alonson vauhti ei riittänyt jatkoon. Haasin osalta tilanne oli vaikea ruuhkan takia, ja kuljettajat Nikita Mazepin ja Mick Schumacher karsiutuivat jatkosta. Williamsin toiminta varikkosuoralla puolestaan aiheutti puheenaihetta, kun punaisten lippujen aikana Haasin kuljettajat valmistautuivat radalle menemiseen, mutta Russell ja Nicholas Latifi ajoivat lähelle heidän autojaan sekä kiilasivat jonossa, mutta tuomaristo ei antanut heille rangaistuksia tapahtuneesta. Ferrarin Carlos Sainz koki omituisia moottoriongelmia ensimmäisessä osiossa, mutta talli sai korjattua ne ja hän pääsi jatkoon.
Toisessa osiossa tallikaverukset, varsinkin lähtöruuturangaistuksia kilpailuun saaneet, antoivat vetoapua toisilleen. Mercedes antoi näytteitä vauhdistaan Red Bullia vastaan, mutta Alfa Romeo Racingin Antonio Giovinazzi menetti mahdollisuutensa jatkopaikkaan kolaroimalla 12:nnessa mutkassa, vaikka pystyikin jatkamaan ajamistaan.
Kolmannessa osiossa vetoavun antaminen jatkui. Verstappen yritti ajaa paalupaikalle Pérezin avulla, mutta Tsunoda tuli heidän eteensä hidasteeksi, jolloin Tsunoda ja Pérez ajoivat pitkäksi ja Verstappen menetti mahdollisuutensa parantaa kierrosaikaansa. Bottas ajoi paalupaikalle, Hamilton oli toinen ja Verstappen kolmas.
Kilpailu
Verstappen nousi kilpailun johtoon lähdössä, mutta hän joutui taistelemaan pitääkseen Bottaksen ja Hamiltonin takanaan ensimmäisen mutkan jarrutustilanteessa. Bottas päästi Hamiltonin eteensä, mutta Hamilton koki Bottaksen antaneen Verstappenille ohitusmahdollisuuden liian helposti lähdön aikana. Myös Ricciardon lähtö onnistui, mutta hän teki lukkojarrutuksen ja kolaroi Bottaksen kanssa ensimmäisessä mutkassa, jolloin Bottas pyörähti pudoten pistesijoitusten ulkopuolelle ja Ricciardo puolestaan joutui tulemaan varikolle vaihdattamaan etusiipensä. Tsunoda ja Schumacher keskeyttivät kolaroituaan Oconin kanssa, mikä aiheutti turva-auton tulemisen radalle. Giovinazzi, Russell ja Mazepin nousivat lähelle pistesijoituksia ennen uusintalähtöä, mutta he jäivät lopulta pisteittä kilpailussa. Giovinazzin kilpailu meni pieleen väärin ajoitetun varikkopysähdyksen jälkeen ja Russell puolestaan kärsi nestehukasta rikkinäisen vesipullon vuoksi.
Uusintalähdön jälkeen Verstappen kasvatti aikaeroaan Hamiltoniin, mikä pakotti Hamiltonin keskittymään taisteluun takanaan ajavaa Péreziä vastaan. Hamilton ja Pérez vaihtoivat pari kertaa kisan aikana sijoituksiaan varikkopysähdystensä perusteella. Verstappen voitti kilpailun, Hamilton oli toinen ja Pérez kolmas. AlphaTaurin Pierre Gaslyn kilpailu sujui lähdöstä alkaen ja hän oli kilpailussa neljäs. Tilannetta helpotti myös Ferrarin sisäinen kommunikointivirhe, kun Sainz jumiutui Leclercin taaksen useamman kierroksen ajaksi ennen tallimääräyksen toteutumista. Vettel hyötyi kilpailun alkukolaritilanteesta ja oli seitsemäs. Alonso oli yhdeksäs ja koki kahden MM-pisteen olevan lohtu tallilleen vaikean kilpailuviikonlopun jälkeen.
Jane Adams
Jane Adams (s. 1. huhtikuuta 1965 Washington, D.C.) on Tony-palkittu yhdysvaltalainen näyttelijä, joka on esiintynyt niin elokuvissa, televisiossa kuin teatterissakin.
Adams esiintyi HBO-sarjassa Hung 2009–2011.
Ilmari (artisti)
Ilmari (oik. Keisuke Ilmari Ogihara,, s. 17. kesäkuuta 1975 Helsinki) on japanilainen hip hop -artisti.
Barry Gordon
Barry Gordon (s. 21. joulukuuta 1948 Brookline, Massachusetts, Yhdysvallat) on yhdysvaltalainen näyttelijä, joka oli Screen Actors Guildin puheenjohtaja vuosina 1988–1995.
Ilmari (artisti)
Ilmarin ominaisuuksiin kuuluu beatboxaus.
Ilmari on tunnettu Teriyaki Boyz ja Rip Slyme hip hop -yhtyeistä.
Barry Gordon
Ura
Gordon tuli tunnetuksi lapsinäyttelijänä ja sai ensimmäisen roolinsa 7-vuotiaana elokuvassa Minkäpä tyttö sille voi. Vuotta myöhemmin hän teki ensiesiintymisen myös televisiosarjassa Sally, jonka jälkeen Gordon on vieraillut useissa televisiosarjoissa, kuten Startime, Alfred Hitchcock esittää, Summer Playhouse ja Teho-osasto. Parhaiten hänet muistetaan roolistaan elokuvassa A Thousand Clowns.
Gordon teki uransa aikana useita äänirooleja, joista tunnetuimmat ovat 1980-luvulla Donatello ja Bebop animaatiosarjassa Turtles – mutanttikilpikonnat. Muita animaatioita olivat muun muassa Jetsonit, Hai Harvahammas, Smurffit, Snorkkelit, Mainiot murkkulaiset ja Varjoankka.
Näyttelijän uransa jälkeen Gordon on työskennellyt radiojuontajana. Ohjelmassa Barry Gordon from Left Field hän keskustelee politiikasta, viihteestä ja muista päivän uutisotsikoista.
Tip O’Neill
thumb|Tip O'Neill Thomas Philip "Tip" O'Neill Jr. (s. 9. joulukuuta 1912 – 5. tammikuuta 1994) oli yhdysvaltalainen poliitikko ja edustajainhuoneen puhemies vuosina 1977–1987.
O'Neill valittiin vuonna 1936 demokraattien edustajana Massachusettsin osavaltion edustajainhuoneeseen ja 1952 Yhdysvaltain edustajainhuoneeseen. Hän arvosteli avoimesti presidentti Lyndon B. Johnsonia ja Vietnamin sotaa, mikä teki hänestä suositun, toisin kuin monesta muusta sotaa vastustaneesta poliitikosta. Hän kuoli vuonna 1994.
Uneton yö
Juoni
On kulunut kahdeksan vuotta SE-kirjan tapahtumista. Ralph Roberts on eläkkeellä oleva myyntimies, joka asuu Derryn kaupungissa Mainessa. Hänen vaimonsa kuoleman jälkeen hänen unensaantinsa alkaa vähentyä yö yöltä. Vähitellen hän alkaa nähdä ihmisiä ympäröivät aurat, joista pystyy lukemaan heidän tuntemuksensa, salaisuutensa ja mahdolliset sairautensa.
Eräänä päivänä Ralphin naapuri Ed Deepneau pahoinpitelee vaimonsa Helenin, koska tämä on laittanut nimensä listaan Abortin puolesta. Ed alkaa puhua Punakuninkaasta, joka on kertonut hänelle Sadanpäämiehistä, jotka repivät sikiöt ulos äideistään. Päästyään vankilasta hän alkaa vaikuttaa abortin vastustajien, Elämän ystävien ryhmässä. Helen Deepneau ja tämän tytär Natalie ovat tärkeitä henkilöitä myöhemmin kirjan lopussa.
Vähitellen Ralphin näyt muuttuvat yhä oudommiksi. Hän näkee yömyöhällä ikkunastaan kaksi pientä kaljupäistä lääkäriä, joista toisella on sakset kädessään. He tulevat ulos hänen vanhan naispuolisen naapurinsa luota, ja aamulla Ralph saa tietää naapurinsa kuolleen. Ja yhä oudommiksi alkavat asiat mennä, kun Ralph saa tietää myös tuttavansa Loisin kärsivän unettomuudesta ja näkevän auroja. He näkevät yhdessä kolmannen kaljupäisen lääkärin, joka eroaa edellisistä kahdesta. Kolmas lääkäri on paha.
Ralph ja Lois tajuavat tarvitsevansa ratkaisuja ongelmiinsa, jolloin he päättävät etsiä kaksi ensimmäistä lääkäriä. He löytyvät sairaalasta Ralphin kuolevan ystävän huoneesta. Lääkärit kutsuvat itseään kreikkalaisen mytologian Kohtalottarien mukaan Klothoksi ja Lakhesikseksi. Kolmas lääkäri saa nimekseen Atropos. Heidän puutteisiinsa kuuluu, etteivät he kykene valehtelemaan. Ralph ja Lois saavat tietää pienten lääkärien vähentäneen heidän untaan, jotta he pystyisivät näkemään toiseen kerrokseen, eli aurojen maailmaan.
Klotho ja Lakhesis ovat Kohtalon juoksupoikia, kun taas Atropos on Sattuman. Jokainen ihminen on alkuaan merkitty joko Kohtalon tai Sattuman piiriin, ja nämä ihmiset määräävät heidän kuolemansa hetken. Kohtalon mukaan kuolleet kokevat usein levollisen ja tuskattoman kuoleman, kun taas Sattuman piirissä olevat kuolevat erilaisissa onnettomuuksissa. On myös olemassa kolmas ihmisryhmä, joita kuvataan kirjassa merkitsemättömiksi korteiksi. He eivät kuulu Sattumalle, eivätkä Kohtalolle, mutta jos tällainen merkitsemätön joutuu Sattuman piiriin, hän voi tehdä oikeastaan mitä vain. Tällainen ihminen on Ed Deepneau, ja hän on joutunut Sattuman piiriin.
Raphin ja Loisin tehtävä on estää Ediä tekemästä joukkomurhaa, jossa tulisi kuolemaan 2000 abortin puolustajaa, jotka ovat tulleet kuuntelemaan Susan Day nimisen poliitikon puhetta. Ralph tajuaa kuitenkin, ettei syy voi olla joukkomurhan uhrien pelastaminen, ja saa ongittua Klotholta ja Lakhesikselta totuuden, jonka mukaan puhetta on kuuntelemassa eräs äiti, jonka pikkupoika on merkitty Kohtalon piirissä tulevaksi Suurmieheksi, joka tulee vaikuttamaan kaikkiin ihmisiin ympärillään.
Ralph ja Lois tunkeutuvat alkuun Atropoksen kotiin, ja Ralph viiltelee tämän pahasti pakottaen tämän lupaamaan, ettei hän vahingoita tulevaisuudessa häntä tai Loisia. Atropos joutuu lupaamaan tuskissaan tämän, mutta hän antaa myös toisen lupauksen, jonka mukaan eräs Ralphin läheinen tulee kärsimään.
Ed Deepneau yrittää sillä aikaa suorittaa kamikaze-iskun lentokoneellaan törmäämällä rakennukseen, jossa abortin puolustajien kokous on. Ralph kuitenkin estää hänet viime hetkellä, ja samalla päätyy kohtaamisiin Punakuninkaan, Sattuman yliherran kanssa, jonka vallassa Deepneau on. Lentokone törmää rakennukseen, mutta lääkärien aiemmin mainitsema Kohtalon piiriin kuuluva pikkupoika säilyy hengissä Ralphin ansiosta. 72 ihmistä, mukaan lukien Susan Day, saavat kuitenkin surmansa.
Kirjan seuraava tärkeä osio sijoittuu muutaman vuoden päähän tapahtumista. Ralph ei ole nähnyt auroja pitkään aikaan, mutta nyt ne alkavat tulla takaisin. Hän on jo unohtanut tapahtumat, mutta muistin palaillessa hän muistaa Atropoksen lupauksen, jonka mukaan Natalie Deepneau tulee kuolemaan auton törmätessä häneen. Ralph pelastaa Natalien viime hetkellä, mutta kuolee itse.
Palkinnot
Uneton yö palkittiin Bram Stoker Awardilla parhaana romaanina 1994.
Katujen laki
Katujen laki (Out for Justice) on vuonna 1991 ensi-iltansa saanut toimintaelokuva. Elokuvan ohjasi John Flynn ja pääosassa on Steven Seagal. Saksassa tunnetaan myös nimellä Brooklyn Massaker. Elokuva tuotti Yhdysvalloissa noin 40 miljoonaa dollaria. Suomessa elokuvan ensi-ilta pidettiin 9. elokuuta 1991.
Juoni
Gino Felino on kovia otteita käyttävä poliisi, jolla on avioeropaperit menossa ja pojan kanssa pitäisi viettää vapaa-aikaa. Vapaa-aika pojan kanssa keskeytyy sillä Gino saa uuden tehtävän kun liipaisinherkkä rikollinen Richie Madano on listinyt Ginon ystävän. Tästähän Gino ei pidä vaan lähtee kostoretkelle.
Laura Lehtonen
Laura-Maija Lehtonen (o.s. Raittila) on suomalainen urheilutoimittaja. Hän toimi vuosina 2001–2007 Yleisradion urheilutoimituksen toimittajana ja Urheiluruudun uutisankkurina. Vuonna 2007 hän alkoi juontaa ja toimittaa Offseason-ohjelmaa Urheilukanavalla. Lehtonen palasi Yleisradioon vuonna 2018. Hän toimii myös yrittäjänä Klue Oy:ssä.
Lehtonen on aikaisemmin pelannut pesäpalloa Järvenpään Palossa, muun muassa naisten edustusjoukkueessa.
Lehtonen opiskeli Helsingin yliopistossa viestintää. Hänen pro gradu -työnsä on nimeltään Ekan joutsenlaulu – Televisiouutisten raportointi Ekan romahduksesta ja se valmistui vuonna 2001.
Kevin Rudolf
Kevin Rudolf (s. 17. helmikuuta 1983 Manhattan, New York, New York) on yhdysvaltalainen pop rock, hip hop, rap rock -laulaja-lauluntekijä ja kitaristi.
Ura
Kevinin debyyttialbumi In the City julkaistiin marraskuussa 2008. Albumin ensimmäinen single "Let It Rock" sijoittui viiden parhaan joukkoon Yhdysvaltain, Britannian ja Australian listoilla. Singlen myyntimäärä saavutti platinarajanYhdysvalloissa. Singlellä vieraili rap-artisti Lil Wayne. Albumin toinen single "Welcome to the World" sijoittui puolestaan sijalle 58 Billboard Hot 100 -listalla. Singlellä vieraili rap-artisti Kid Cudi.
Juho Klami
Juho (Johan, Juhana) Klami (1. kesäkuuta 1832 Virolahti – 30. marraskuuta 1898 Virolahti) oli suomalainen merikapteeni, kauppias, maanviljelijä ja moninkertainen valtiopäivämies. Klamin vanhemmt olivat Elias Matinpoika Klami ja Eeva Eerikintytär Klami ja puoliso Annaleena Tuomaantytär Klamila. Klami oli talonpoikaissäädyssä Kymin tuomiokunnan edustaja valtiopäivillä 1872, 1885, 1888 ja 1891. Hän oli valtiopäivillä kolme kertaa valitsijamies, kaksi kertaa valtiovarainvaliokunnan jäsen ja kerran merilaki-, tarkastus- ja suostuntavaliokuntien jäsen. Klami teki valtiopäivillä useita anomuksia ja oli mukana esityksissä koskien muun muassa kouluja, alkoholijuomien tuontia ja myyntiä sekä rauta- ja vesitieyhteyksiä.
Dioriitti
thumb|Dioriittia. Dioriitti on syväkivi, josta noin 2/3 on maasälpää (plagioklaasi) ja 1/3 tummia mineraaleja (sarvivälke, pyrokseeni, biotiitti). Joskus se voi sisältää myös jonkin verran kvartsia. Dioriitti on tasarakeista ja raekooltaan hieno- tai keskirakeista. Dioriitti muistuttaa graniittia, ja kiveä onkin kutsuttu "mustaksi graniitiksi". Dioriitin tiheys on 2 700–2 800 kg/m3, ja se on väriltään harmaa, tummanharmaa, vihertävän harmaa tai musta.
Dioriitti on Suomessa yleinen kivilaji, joskin muualla maailmassa sitä pidetään suhteellisen harvinaisena. Kiveä löytyy Suomen lisäksi muun muassa Italian Sondriosta, Saksan Thüringenistä ja Saksista, Romaniasta, Turkin koillisosasta, Ruotsista, Skotlannista ja Yhdysvaltojen Minnesotasta. Suomessa dioriittia esiintyy Keski-Suomessa, kuten Korpilahdella, Viitasaarella, Äänekoskella ja Jyväskylän alueella. Dioriitti on Keski-Suomen maakuntakivi.
Dioriittikivi on kovaa, mikä tekee sen työstämisestä vaikeaa. Kovuutensa vuoksi kiveä voidaan kuitenkin kaivertaa yksityiskohtaisesti ja kiillottaa korkealaatuisesti, ja kerran työstetty kivi on kestävää. Dioriittia on käytetty kaivertamiseen, mistä tunnetuin esimerkki lienee kivipaasi, johon on kirjoitettu Hammurabin laki. Taidekäytössä dioriitti oli arvostettu kivi muinaisissa Lähi-idän kulttuureissa, kuten muinaisessa Egyptissä, Babyloniassa, Assyriassa ja Sumerissa.
Eliniän pidentäminen
Joitain ehdotettuja tapoja eliniän pidentämiseen:
Eräitä biologisen vanhenemisen estämiskeinoja ovat tupakoinnin ja ylipainon välttäminen, riittävä liikunta, oikeanlainen ruokavalio ja elämänasenne sekä tarpeellisten lääkkeiden käyttö.
Strátos
Strátos on Kreikan kylä sekä samanniminen Agrínion kunnan kunnallisyksikkö (Δημοτική Ενότητα Στράτου, Dimotikí Enótita Strátou) ja entinen itsenäinen kunta. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 5 429 ja varsinaisen Strátoksen kylän väkiluku 979 (vuonna 2011).
Maantiede
Strátoksen kylä sijaitsee Achelóos-joen länsirannalla noin yhdeksän kilometriä Agrínion kaupungista luoteeseen. Heti kylän pohjoispuolella joessa sijaitsee Strátoksen tekojärvi. Strátoksen kunnallisyksikkö käsittää Agrínion kunnan länsiosan. Sen suurin asutus on Lepenoún pieni kaupunki.
Historia
pienoiskuva|vasen|240px|[[Stratos (kaupunki)|Antiikin Stratoksen teatterin rauniot.]]
Antiikki
Antiikin aikana nykyisen kylän paikalla sijaitsi Stratoksen kaupunki, joka oli Akarnanian merkittävin. Sen kukoistuskautta olivat erityisesti 400- ja 300-luku eaa. 200-luvulla eaa. kaupunki joutui Aitolian vallan alle ja pysyi siinä Rooman vallan alkuun vuonna 167 eaa. saakka, jonka jälkeen roomalaiset palauttivat kaupungin akarnanialaisille. Stratoksen merkittävimmät jäänteet ovat Zeus Stratioksen temppelin sekä teatterin rauniot.
Nykyinen kylä
Strátos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agrínion kuntaan yhdessä Angelókastron, Arákynthoksen, Makryneían, Neápolin, Panaitolikón, Paravólan, Parakampýlian ja Thestieíin kanssa, jolloin se muuttui uuden kunnan kunnallisyksiköksi.
Kunnallisyksikön osat
Strátoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Anita Mui
Mui kuoli kohdunkaulan syöpään ollessaan 40-vuotias. Elokuva Lentävien tikarien talo (2004), jossa hänen piti alun perin näytellä mutta josta hän jättäytyi pois pari viikkoa ennen kuolemaansa, on omistettu hänen muistolleen.
Iso-Huilu
Iso-Huilu on Satakunnassa Harjavallassa sijaitseva kuivatettu järvi, joka kuuluu Kokemäenjoen vesistön Harjunpäänjoen valuma-alueen Kovelinojan valuma-alueeseen. Järven paikalla sijaitsee Iso-Huilun luhtamaa ja suo.
Maantieto
Nykyinen järven paikalla sijaitseva kosteikko muistuttaa kolmisormista kättä, jonka 250 metriä pitkä peukalo osoittaa pohjoiseen ja kaksi pitkää sormea osoittavatta molemmat kaakkoon. Pisin sormi on 750 metriä pitkä, toinen on 450 metriä pitkä ja suo on muuten 400 metriä leveä. Suon pituussuuntaan on kaivettu pitkä oja, joka jatkuu metsään Osonojana. Oja muuttuu alajuoksulla Kovelinojaksi ennen yhtymistään Harjunpäänjokeen Kaasmarkussa Ulvilassa.
Mittaamalla vuoden 1856 Kalmbergin kartastosta järven mittoja, voidaan mittakaavan avulla saada summittainen käsitys järven mitoista. Kartassa on järvellä sama muoto kuin nykyisellä suolla. Järven pituus olisi Kalmbergin kartan mukaan noin kilometrin pitkä ja 450 metriä leveä.
Helge Laakso
Helge Armas Laakso (22. helmikuuta 1925 Lammi – 9. tammikuuta 1999 Renko) oli suomalainen pankinjohtaja. Hän oli Osuuspankkien Keskuspankin pääjohtaja 1984–1985. Laakso oli koulutukseltaan agronomi.
Iso-Huilu
Historiaa
Silloisen Kokemäen ja nykyisen Harjavallan Niuttalasta kotoisin oleva Jacob Hermu ja muut osalliset anoivat vuonna 1816 lupaa kuivattaa Iso-Huilujärven. Päätös annettiin vasta 1825 ja sen jälkeen Iso-Huiluna nykyään tunnettu järvi on kuivatettu avosuoksi. Myös Vähä-Huilujärven kuivatuspäätöksessä on samat päivämäärät.
Hermun anomuksessa järveä kutsuttiin "Iso-Huilujärveksi". Kalmbergin kartastosa 1855-56 järven nimi kirjoitettiin "Huilujärvi" ja sen vieressä ollutta Vähä-Huilua taas "Wähäjärveksi".
Douglas MacArthur
Douglas MacArthur oli eräs Yhdysvaltojen tunnetuimmista kenraaleista. Hän palveli Yhdysvaltain armeijassa suurimman osan elämäänsä osallistuen kolmeen suursotaan (ensimmäinen maailmansota, toinen maailmansota ja Korean sota) ja saavutti yhtenä harvoista Yhdysvaltojen historiassa viiden tähden kenraalin aseman.
MacArthur oli yksi Yhdysvaltain armeijan palkituimmista sotilaista, joka tuli kuuluisaksi toisen maailmansodan aikana Filippiinien menetyksestä ja takaisin valloittamisesta. Hänen uransa päättyi erottamiseen hänen niskoiteltuaan ylipäällikköä vastaan ja uhattuaan ydinaseella Kiinaa.
Nuoruus
MacArthur syntyi Little Rockissa, Arkansasin osavaltion luoteisosassa. Hänen isänsä oli kenraaliluutnantti Arthur MacArthur Jr., joka vastaanotti kunniamitalin Yhdysvaltain sisällissodan aikana ja jonka isä oli Wisconsinin kuvernööri Arthur MacArthur Sr.. Hänen äitinsä oli virginialainen Mary Pinkney Hardy MacArthur.
Ensimmäinen maailmansota
pienois|vasen|Prikaatikenraali MacArthur Ranskassa 1918. MacArthur suoritti West Pointin kadettikoulun, erikoiskurssit ja sotakorkeakoulun suurella menestyksellä ja oli ensimmäisessä maailmansodassa Yhdysvaltojen Ranskan-rintaman maineikkaimpia upseereja. Hän kohosi luutnantiksi vuonna 1903 ja prikaatikenraaliksi 1918.
Maailmansotien välinen aika
Maailmansotien välillä MacArthur toimi West Pointin kadettikoulun johtajana sekä Yhdysvaltain armeijan esikuntapäällikkönä (1930–1935). Hän toimi Filippiinien armeijan ylipäällikkönä 1935–1937 ja sai Filippiinien sotamarsalkan arvon vuonna 1936. Hän erosi erimielisyyksien takia armeijasta 1937.
Korean sota
MacArthurin erottaminen johtui itse asiassa yksityisestä kirjeestä republikaanien kongressiedustaja Martinille: kirjeessä hän ei suoraan ehdota ydinaseen käyttöä, vain vihjaa siihen. Tarkkaan ottaen kenraali mainitsee kirjeessään:
Tilanteen poliittisen jännityksen vuoksi sekin riitti, kun edustaja vuoti luottamuksellisen kirjeen julkisuuteen. Itse asiassa ydinaseen käyttöä ehdotti juuri tämä edustaja, ja hän vain tukeutui arvostetun kenraalin näennäiseen tukeen.
Viimeiset ajat
MacArthur kuoli Walter Reedin sotilassairaalassa vuonna 1964.
Arviot MacArthurista
MacArthur muistetaan yhtenä Yhdysvaltojen historian kiistanalaisimmista henkilöistä. Toisaalta hän oli suuresti ihailtu sotilasstrategiansa ja -taktiikkansa erinomaisuudesta, toisaalta häntä on taas kritisoitu toimistaan, kuten Washingtoniin kerääntyneen 20 000 ensimmäisen maailmansodan sotaveteraanin joukon (Bonus Army) hajottamisesta kyynelkaasulla suuren laman aikaan 1932, sodan johdosta Filippiineillä ja Uudessa-Guineassa sekä Trumanin poliittisesta haastamisesta kylmän sodan aikana.
Lisäksi MacArthuria arvosteltiin hänen egoistisesta asenteestaan. Asenne tuli erityisen selkeästi ilmi allekirjoitettaessa Japanin antautumissopimusta taistelulaiva USS Missourin kannella. MacArthur oli vaatinut paikalle kaksi miestä menneisyydestä: Filippiinien Corregidorin linnoituksen viimeisen komentajan kenraali Jonathan M. Wainwrightin ja Singaporen japanilaisille luovuttaneen brittikenraaliluutnantti Arthur Percivalin, jotka molemmat olivat olleet japanilaisten vankeina. Vankikenraalien nälkiintynyt olemus korostui erityisesti tukevan ja ahavoituneen MacArthurin rinnalla. Paikalla olleet ovat lisäksi sanoneet, että nämä kaksi käyttäytyivät luontevan aristokraattisesti, kun MacArthur puolestaan esiintyi teatraalisen voittajamaisin elkein: muiden kenttäpuvuista poiketen MacArthur oli kokovalkoisessa asepuvussa.
Perintö
Pian MacArthurin kuoleman jälkeen japanilaiset antoivat hänelle lempinimen gaijin shōgun.
Los Angelesissa on MacArthurin mukaan nimetty puisto, MacArthur Park.
Yhdysvalloissa on useita MacArthurin mukaan nimettyjä high school -tason oppilaitoksia.
Meds
Meds on Placebon viides studioalbumi, joka julkaistiin 13. maaliskuuta 2006.
David Knuutinen
David Knuutinen (1831–1899) oli suomalainen maanviljelijä ja valtiopäivämies. Talollinen David Knuutinen Karttulasta oli talonpoikaissäädyssä Pielaveden tuomiokunnan edustaja valtiopäivillä 1867. Hän oli valtiopäivillä säädyn yksityisen valitusvaliokunnan varajäsen.
The Essential Alice in Chains
The Essential Alice in Chains on kaksilevyinen kokoelma-albumi yhtyeeltä Alice in Chains. Se suunniteltiin alun perin julkaistavan 30. maaliskuuta 2004, mutta se myöhästyi, ja albumi julkaistiin lopulta vasta 5. syyskuuta 2006.
Kappalelista
CD 1
CD 2
Energiansäästö
Energiansäästö eli energiatehokkuus on energian käytön tehokkuuden parantamista siten, että energian ominaiskulutus alenee.
Vuonna 2008 suomalaisten kokonaisenergiankulutus oli 262,9 GJ/asukas. Energian kokonaiskulutus laski 4,7 % edellisestä vuodesta.
Suomessa energiansäästöön kannustaa valtion omistama Motiva Oy, joka toteuttaa energiansäästöohjelmaa ja uusiutuvien energialähteiden edistämisohjelmaa. Maakunnissa energiansäästön viestiä vievät energiatoimistot tai palvelukeskukset, kuten Varsinais-Suomessa toimiva Valonia.
Energiansäästön tavoitteita
thumb|250px|Energiankulutuksen seurantaan tarkoitettu mittari.
Energiakatselmukset 1992–2007
Energiakatselmuksia on Suomessa järjestetty 1990-luvun alkupuolelta lähtien. Energiakatselmuksissa energia-alan asiantuntija (usein Motivan henkilöstöä) käy läpi systemaattisesti suurimmat energiaa kuluttavat teollisuuslaitokset, kiinteistöt ja muut kohteet sekä selvittää onko kohteissa sellaisia energiaa kuluttavia toimintoja joita olisi mahdollista parantaa. Vuosien mittaan toiminta on kattanut hyvin suuren osan Suomen energiankulutuksesta ja sen avulla on myös kyetty määrittämään säästöpotentiaalia, joka olisi suuremmilla investoinneilla saavutettavissa. Vuodesta 1992 silloinen Kauppa- ja Teollisuusministeriö on tukenut toimintaa taloudellisesti. Vuosina 1992–2007 tuki on ollut yhteensä 23,1 miljoonaa euroa.
Energiakatselmusten avulla on vuosina 1992–2007 säästetty yhteensä noin 11 TWh energiaa, mistä teollisuuden osuus on ollut hieman yli 70 %. Tämän lisäksi prosessiteollisuudessa on kaksivaiheisen katselmusmallin myötä saavutettu noin 7 TWh kokonaissäästö.
Energiakatselmustoiminnassa tehdyn selvityksen perusteella katselmuksissa havaitusta säästöpotentiaalista on toteutunut palvelusektorilla noin 70 % ja pk-teollisuudessa noin 50–60 %.
Energiansäästösopimukset 1997–2006
Vuoden 2006 loppuun mennessä toteutettujen säästötoimenpiteiden vuotuinen kokonaisvaikutus oli noin 7,7 TWh/a. Tästä sähkönsäästö oli noin 1,7 TWh/a ja lämmön ja polttoaineiden säästö 6,0 TWh/a. Säästötoimenpiteistä 81 % toteutettiin teollisuudessa ja 15 % voimalaitosalalla. Toimenpiteillä syntyneiden säästöjen yhteismäärä oli noin 150 miljoonaa Euroa vuodessa. Säästöjen saavuttamiseksi toteutettiin kaikkiaan 295 miljoonan Euron investoinnit teollisuudessa ja 70 miljoonan euron investoinnit voimalaitosalalla.
Energiansäästösopimusten yhteydessä arvioitiin myös hankkeisiin liittyvä, toteuttamatta jäänyt säästöpotentiaali. Sen suuruuden arvioitiin vuoden 2005 lopussa olevan noin 11 TWh/a josta noin puolet arvioitiin toteutuvan vuoteen 2010 mennessä.
Kansallisessa Ilmastostrategiassa asetettiin tavoitteeksi CO2-päästöjen alentaminen 3–4 miljoonalla tonnilla. Tuolloin ennakoitiin energiansäästösopimuksilla olevan merkittävä rooli hiilidioksidipäästöjen alentamisessa. Sopimusten yhteenlaskettu vähennys olikin 2,1–2,9 miljoonaa CO2-tonnia riippuen siitä, millä päästökertoimella vaikutus lasketaan.
Energiatehokkuussopimukset 2008–2016
Energiansäästösopimustoiminta jatkaa energiansäästösopimusten tekemistä painottuen aloille, jotka edellisellä sopimuskaudella jäivät vähemmälle huomiolle. Sopimustoiminnan tavoitteena on yhdeksän prosentin energiansäästö vuoteen 2016 mennessä.
ESCO-toiminta
ESCO-hankkeissa ulkopuoliset energia-asiantuntijat toteuttavat palvelun tilanneessa yrityksessä toimenpiteitä ja investointeja energian säästämiseksi. Palvelun tarjonnut ESCO-yritys vastaa tällöin energian käytön tehostumisesta. Itse palvelu maksetaan säästöillä, jotka syntyvät alentuneista energiakustannuksista. ESCO-hankkeet voivat olla hyvinkin pieniä, esimerkiksi maalämmön käyttö kasvihuoneessa tai öljykattilan vaihto pellettikattilaksi.
Päättyneet ESCO-hankkeet ja niiden tulokset ovat luettavissa Motivan sivuilla ylläpidettävässä hankerekisterissä. Syyskuussa 2009 hankerekisterissä oli 59 erillistä hanketta joiden säästöpotentiaali vaihteli välillä 30–40 000 MWh/a.
Energiatodistukset
Vuoden 2009 alusta on Suomessa vaadittu energiatodistus myytäessä tai vuokrattaessa kiinteistöjä. Taloyhtiöissä energiatodistus liittyy isännöitsijäntodistukseen.
Energiatodistus on tarkoitettu mahdollistamaan rakennusten energiatehokkuuden vertailu, ja huomioimaan energiatehokkuus rakennusta suunniteltaessa. Energiatodistuksessa kerrotaan rakennuksen tarvitsema lämmitysenergia, laite- tai kiinteistösähkö, jäähdytysenergia sekä niiden pohjalta laskettu, bruttoalaan suhteutettu energiatehokkuusluku. Sen perusteella määräytyy rakennuksen energialuokka asteikolla A–G. Vähiten energiaa kuluttaa A-luokan kiinteistö, eniten G-luokan kiinteistö. Energiankulutus määritetään joko laskennallisesti (uudet kiinteistöt) tai toteutuneen kulutuksen mukaan.
Vuonna 2008 voimassa olleiden rakentamismääräysten mukainen kiinteistö asettuu energialuokkaan D.
WWF Green Office
Maailman Luonnonsäätiö WWF on luonut oman, toimistoille tarkoitetun ympäristöpalvelu Green Officen. Sen avulla yritykset voivat vähentää ympäristökuormitustaan, saavuttaa säästöjä ja hidastaa ilmastonmuutosta.
WWF myöntää Green Office -kriteerit täyttävälle toimistolle ympäristömerkin. Merkkejä on myönnetty kaikkiaan 120 organisaatiolle (toukokuu 2010).
Kotitalouksien energiankulutus
thumb|150px|Energiansäästölamppu kuluttaa yhden neljäsosan perinteisen hehkulampun kuluttamasta energiasta. Motivan julkisesti rahoitetut energiansäästöhankkeet kohdistuvat lähinnä teollisuuden, palvelusektorin ja julkisen sektorin energiankulutukseen. Kotitalouksien energiansäästön ohjaus onkin keskittynyt etupäässä valitukseen, jota harjoittavat Motiva, sähköyhtiöt ja ympäristöjärjestöt.
Kotitalouksien energiankulutuksesta noin 68 % kuluu rakennuksen lämmitykseen, 15 % käyttöveden lämmitykseen ja 5 % saunan lämmitykseen. Sähkölämmitteisissä talouksissa tämä lukema on lähemmäs 80%. Lämmitysenergian kulutus puolestaan jakaantuu kolmeen lähes yhtä suureen osaan: rakennuksen johtumishäviöt, ilmanvaihto ja käyttöveden lämmitys.
Valaistuksen osuus on säilynyt käytännössä ennallaan vuodesta 1993 vuoteen 2006 ollen noin 20 % kodin sähkönkulutuksesta. EU-direktiivi määrää korvaamaan hehkulamput energiansäästölampuilla vuodesta 2009 alkaen.
Uusien energiatehokkaiden kylmälaitteiden osuus kodin energiankulutuksesta on pienentynyt vuoden 1993 30 %:sta vuoden 2006 13 %:in.
Kodin elektroniikkaan kuuluvan viihde-elektroniikan osuus puolestaan on kasvanut kylmälaitteiden tasolle ollen noin 12 % kodin sähkönkulutuksesta. Tästä tietotekniikan osuus on noin 4 %.
Olemassa oleva rakennuskanta
Suurin osa asuinkiinteistöissä kulutetusta energiasta kuluu lämmitykseen. Jopa 3/4 suomalaisista lämmitysjärjestelmistä on tasapainotettu puutteellisesti. Lämmitysjärjestelmän tarkemmalla säätämisellä voidaan vähentää huomattavasti energiankulutusta. Myös lisäämällä eristämistä voidaan saada rakennuksia energiatehokaammiksi, mutta uhkana saattavat olla homeongelmat.
Käyttöveden lämmitykseen kuluvan energian suhteellinen osuus on sitä suurempi, mitä pienemmässä asunnossa ja energiatehokkaammin rakennetussa talossa asutaan. Lämminvesivaraajan vesi lämmitetään yleensä 55–80 asteen lämpötilaan riippuen varaajan koosta, veden käyttäjien määrästä ja siitä, lämmitetäänkö varaajan vesi yösähköllä, vai onko varaaja jatkuvasti päällä. Viisikymmentäviisi astetta on suositeltavin lämpötila, koska energiaa kuluu sitä enemmän, mitä kuumemmaksi vesi lämmitetään. Sitä viileämpi vesi tuo kuitenkin mukanaan legionella-taudin riskin.
Uudisrakentaminen
Jos pientalo kuluttaa puolet vähemmän energiaa kuin rakentamismääräysten vähimmäisvaatimukset täyttävä talo, sitä voidaan markkinoida energiatehokkaana. Energiatehokkaan talon rakentamiskustannukset ovat vain 3–4 tavanomaista korkeammat. Korkeampien rakentamiskustannusten takaisinmaksuaika riippuu etenkin energian hinnasta.
Matalaenergiataloihin liittyvät seuraavat määritelmät:
Esteet
Energian säästön mahdollisuuksien hyödyntämistä haittaavat:
Poliittiset hankkeet
Työ- ja Elinkeinoministeriö asetti toimikunnan selvittämään energiansäästötavoitteen saavuttamisen keinoja. Toimikunta päätyi esittämään seuraavia säästökeinoja:
Toimenpiteiden säästövaikutukseksi arvioitiin yhteensä 18,3 TWh. Loppuosan säästöistä uskotaan syntyvän päästökauppasektorin säästöllä (8 TWh) sekä muilla toimenpiteillä.
Yritysvastuu
Keskustelu yritysten yhteiskunnallisesta vastuusta on kasvanut viime vuosina. Kuluttajat peräävät selvityksiä tuotteidensa alkuperästä, toimitusketjusta, henkilöstön kohtelusta ja alihankkijoista. Tärkeä osa yritysvastuuta on ekologinen vastuu, joka sisältyy myös sertifioituun ympäristönhallintajärjestelmään ISO 14001.
Pökkövehkat
Pökkövehkat (Amorphophallus) muodostavat vehkakasveihin kuuluvan monimuotoisen suvun.
Kuvaus
Kaikki pökkövehkat ovat ruohoja. Niillä on maanalainen versomukula, josta kasvaa kasvukauden aikana yleensä vain yksi monilehdykkäinen lehti. Joillakin lajeilla lehti voi kasvaa vaikuttaviin mittasuhteisiin, useamman metrin korkuiseksi, ja lehtilapa voi olla yli 15 cm leveä. Toisaalta joidenkin lajien lehdet ovat selvästi pienempiä.
Lehtien kuihduttua mukulat kasvattavat vehkoille tyypillisen kukinnon, jota ympäröi usein näyttävän värinen kukinnon suojuslehti. Itse kukinto on yleensä varsin paksu, epäsäännölisen muotoinen, antaen kasveille sekä suomalaisen nimen että tieteellisen sukunimen. Kukissa on usein erittäin voimakas, epämiellyttävä tuoksu.
Savannivarrasheinä
Savannivarrasheinä (Andropogon gayanus) on heinäkasvien (Poaceae) heimoon, varrasheinien (Andropogon) sukuun kuuluva monivuotinen kasvilaji. Se on suurikokoinen ja mätästävä heinälaji, jonka lehdet voivat kasvaa jopa metrin pituisiksi ja varret 150–250 cm korkeiksi. Varsien halkaisija voi olla noin 6 mm. Mättäiden halkaisija voi olla noin metrin.
Pökkövehkat
Levinneisyys
Noin 170 lajia esiintyy vanhan maailman trooppisissa osissa, läheltä merenpinnan tasoa aina 3 000 metrin korkeuteen asti. Monet lajit ovat endeemisiä varsin pienillä alueilla.
Kasvatus
Jotkin lajit ovat huonekasveina melko helppoja. Runsas lannoitus kasvukaudella ja kuiva lepo kasvun jälkeen ovat tarpeen. Puolivarjoisa kasvupaikka on paras. Viljelyssä yleisin mukulapökkövehka (A. konjac) kestää jopa hieman pakkasta. Sitä on toisinaan saatavana suomalaisista puutarha-alan liikkeistä. Kasvien kukinta viljelyoloissa on kuitenkin harvinaista, ja sen saavuttamiseen menee vuosia.
Savannivarrasheinä
Savannivarrasheinää käytetään eroosion torjuntaan sekä ylilaidunnettujen maiden uudelleen kasvittamiseen. Lajin varsia käytetään myös mattojen punontaan sekä olkina.
Pökkövehkat
Lajeja
Kuuluisin laji on jättipökkövehka (Amorphophallus titanum), jota usein sanotaan maailman suurikukkaisimmaksi kasviksi. Sitä se ei kuitenkaan ole, koska kukinto koostuu sadoista pienistä kukista. Suurin yksittäinen kukka on Rafflesia-suvun kasveilla, joita kasvaa Sumatralla samoin kuin tämä pökkövehkakin. Jättipökkövehkan kukinto on yli kahden metrin korkuisena todella näyttävä, ja se onkin maailman suurin haarautumaton kukinto. Lajia pidetään hankalana viljeltävänä, ja se kukkii ruukussa kasvaessaan vain harvoin. Juurimukuloiden istutuskin on hankalaa, sillä ne painavat yli 30 kiloa.
Tämän ja A. konjacin lisäksi tunnettuja lajeja ovat muun muassa lajit A. bulbifer ja A. variabilis.
Kuumet
Kuumet ovat suomalaisia taruolentoja, pirua ja kapeita muistuttavia. Kuumet peittivät kuun rautaiseen riiheen eli pienensivät kuun vaiheita tai aiheuttivat kuunpimennyksen. Kapeet taas päästivät kuun vapaaksi eli kasvattivat kuun vaiheita tai lopettivat kuunpimennyksen. Myös kapeet on voitu käsittää kuun pienentäjiksi. Pahaa henkeä häädettiin tällaisella loitsulla (loitsun osa):
Songs of Love and Hate
Songs of Love and Hate on englantilaisen industrial metal -yhtyeen Godfleshin neljäs albumi, joka julkaistiin 20. elokuuta 1996.
Alinen Jokijärvi
Alinen Jokijärvi on Pirkanmaalla Orivedellä Siitaman lähellä sijaitseva järvi.
Maantietoa
Järven pinta-ala on 4,6 hehtaaria ja se on 350 metriä pitkä ja 200 metriä leveä. Se sijaitsee Jokijärvenkallioiden länsipuolella Karhukallion vieressä. Järven keskellä oleva niemi jakaa sen kahdeksi järvenosaksi. Järvellä ei ole kartan mukaan saaria ja se on autio. Sen rantaviivan pituus on 1,1 kilometriä ja sen rannat ovat osin soistunutta metsämaata. Siitamaan johtava yhdystie 14208, joka haarautuu valtatieltä 9, kulkee sen koillisrannassa.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Kutemajärven valuma-alueeseen se kuuluu. Järven vedenpinnan korkeus on 130,6 metriä mpy. Siihen on johdettu viisi suo-ojaa. Yksi ojista on suoristettu, Kutemajärvestä alkunsa saava laskuoja, joka laskee järven pohjoisrantaan Ylisen Jokijärven jälkeen. Etelärantaan laskevat ojat alkavat Kalaton-lammesta. Myös järven laskuoja on yläjuoksultaan kaivamalla suoristettu, mutta alempana se mutkittelee luontaisesti ja muuttuu joeksi. Joki laskee 3,5 kilometrin päässä Myllyjärveen ja heti pian Vesijärven Vanhankylänlahteen.
Ylinen Jokijärvi
Ylinen Jokijärvi on Pirkanmaalla Orivedellä Siitaman lähellä sijaitseva järvi.
Maantietoa
Järven pinta-ala on 2,4 hehtaaria ja se on 250 metriä pitkä ja 250 metriä leveä. Se sijaitsee Kutemajärven ja Alisen Jokijärven välissä ja on nykyään lähde valtatien 9 vieressä. Järvellä ei ole kartan mukaan saaria ja se on autio. Sen rantaviivan pituus on 700 metriä ja sen rannat ovat puoliksi metsämaata ja suomaata. Järvelle ei tule tietä, vaikka yhdystie 14208 kulkee sen lähellä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Kutemajärven valuma-alueeseen se kuuluu. Järven vedenpinnan korkeus on 137,6 metriä mpy. Siihen on johdettu yksi metsäoja. Siihen laskee joki Kutemajärvestä ja se jatkaa ojana eteenpäin Aliseen Jokijärveen.
Härkijärvi
Maantietoa
Järven pinta-ala on 5,4 hehtaaria ja se on 550 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Kutemajärven valuma-alueeseen se kuuluu. Järven vedenpinnan korkeus on 142,1 metriä mpy.
Hugh Beaumont
thumb|Hugh Beaumont vuonna 1956. Eugene Hugh Beaumont (16. helmikuuta 1909 – 14. toukokuuta 1982) oli yhdysvaltalainen näyttelijä. Hänet muistetaan parhaiten roolista televisiosarjassa Leave It to Beaver (1957–1963).
Beaumont syntyi Kansasissa ja valmistui yliopistosta teologian maisteriksi. Hän oli vuodesta 1942 naimisissa näyttelijä Kathryn Adamsin kanssa ja sai kolme lasta.
Jonkin verran myös ohjaus- ja käsikirjoitustöissä vaikuttanut Beaumont kuoli sydänkohtaukseen ollessaan 73-vuotiaana vierailulla Münchenissä, Saksassa.
Kenianvarrasheinä
Kenianvarrasheinä (Andropogon greenwayi) on heinäkasvien (Poaceae) heimoon, varrasheinien (Andropogon) sukuun kuuluva kasvilaji. Se on monivuotinen, laajoja kasvustoja muodostava heinälaji, jonka varret voivat kasvaa 15–60 cm korkeiksi. Lehtilavat ovat 3–10 cm pitkiä ja 1–4 mm leveitä. Lehtien kieleke on kalvomainen. Kukintona on 3–7 cm pitkä röyhy.
Nootropiinit
Nootropiinit (muinaiskreikan noos 'mieli; järki' ja tropos 'kääntö, suuntaaminen') eli älylääkkeet tai nootroopit ovat psykoaktiivisia aineita, joita käytetään aivojen suorituskyvyn tehostamiseen. Älylääkkeiden kannattajat väittävät, että nämä aineet tehostavat älyllistä suorituskykyä monilla tavoilla, esimerkiksi kohottaen tietoisuutta, selkeyttä, muistia, virkeyttä, mielialaa, hapenottokykyä, glukoosin hyväksikäyttöä, aivojen verenkiertoa ja muita tekijöitä.
Älylääkkeinä käytettyjen aineiden tehoa ei kaikissa tapauksissa kyetä osoittamaan lumelääkettä paremmaksi tilastollisesti merkitsevällä tavalla. Joidenkin aineiden ja aineyhdistelmien osalta nootropiiniharrastusta voidaankin pitää eräänlaisena modernina uskomuslääkintänä. Älylääkkeiden käyttöä kritisoidaan myös ennalta-arvaamattomien sivuvaikutusten ja yhteisvaikutusten vuoksi. Osa älylääkkeistä on kuitenkin tutkimuksissa todettu tehokkaiksi ainakin joidenkin tiettyjen sairauksien hoidossa. Näiden lääkkeiden ATC-luokitukset ovat N06B (Keskushermostoa stimuloivat lääkeaineet) ja N06D (Dementialääkkeet). Nootropiinit kuitenkin eroavat varsinaisista piristeistä eli stimulanteista muun muassa siten, että ne eivät kiihdytä elintoimintoja tai aiheuta riippuvuutta. Monissa maissa älylääkkeiksi luokiteltavia aineita saa vain reseptillä tai ne voivat olla myyntiluvattomia lääkeaineita. Osa on myös luokiteltu huumausaineiksi. Toisaalta joitakin älylääkkeinä käytettäviä aineita myydään vapaasti lisäravinteina.
Varsinaiset nootropiinit
Älylääkkeinä käytettäviä lääkeaineita:
Lisäravintoaineet
Lisäravinteilla ja vitamiineilla saattaa olla nootrooppisia vaikutuksia etenkin varsinaisiin älylääkkeisiin yhdistettynä. Aminohapoista joilla ilmenee optista aktiivisuutta tarkoitetaan tässä yhteydessä L-enantiomeereja.
Rashtrapati Bhavan
Joulukuussa 1911 kuningas Yrjö V ilmoitti siirtävänsä Intian pääkaupungin Kalkutasta Delhiin. Brittiläinen arkkitehti Edwin Lutyens suunnitteli varakuninkaalle talon uuteen pääkaupunkiin. Rakentaminen pitkittyi ensimmäisen maailmansodan takia. Rakennuksen tyyli on pääosin eurooppalainen, mutta mukana on intialaisia elementtejä sekä tilankäytössä että koristeaiheissa. Rakennuksessa on 700 miljoonaa tiiltä ja 85 000 kuutiometriä kiveä, ja sen rakentamiseen osallistui 23 000 työmiestä.
Papágou-Cholargós
Papágou-Cholargós ( eli Δήμος Παπάγου-Χολαργού, Dímos Papágou-Cholargoú) on Kreikan kunta, joka sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kunnan pinta-ala on 8,63 neliökilometriä ja väkiluku 44 539 (vuonna 2011). Kunnan kuntakeskus on Cholargós.
Lauri Kähkönen
Lauri Risto Kalevi Kähkönen (19. helmikuuta 1947 Pielisjärvi – 13. toukokuuta 2016 Lieksa) oli suomalainen poliitikko. Hän toimi SDP:n kansanedustajana vuosina 1999–2011.
Kähkönen oli mukana Lieksan kaupunginvaltuustossa vuodesta 1989 lähtien, varapuheenjohtajana 1989–1992 ja puheenjohtajana 1997–1998, sekä vuodesta 2001 lähtien. Kaupunginhallituksessa hän oli mukana 1993–1996 ja 1999–2000. Kaupunginhallituksen puheenjohtajana hän toimi vuosina 1995–1996 ja 1999–2000. Kähkönen ei ollut ehdolla enää vuoden 2011 eduskuntavaaleissa. Joulukuussa 2012 hän sai kaupunkineuvoksen arvonimen.
Kähkönen teki työuran matematiikan opettajana ja Lieksan lukion rehtorina. Hän kuoli pitkäaikaiseen sairauteen 13. toukokuuta 2016 69-vuotiaana.
Britannicus
right|thumb|Britannicus ja hänen äitinsä Messalina. right|thumb|Britannicus lapsena. Tiberius Claudius Caesar Britannicus (12. helmikuuta 41 – 11. helmikuuta 55) oli Rooman keisarin Claudiuksen ja hänen kolmannen vaimonsa Messalinan poika. Hänet nimitettiin kruununperilliseksi heti syntyessään. Claudius oli tuolloin hallinnut alle kuukauden. Hänen nimensä oli alkujaan Tiberius Claudius Caesar Germanicus. Nimen Britannicus hän sai vuonna 43 Britannian valtauksen jälkeen. Claudius itse ei tätä kunnianimeä halunnut vaan antoi sen pojalleen.
Britannicuksen äiti Messalina kuoli vuonna 48 juoniteltuaan Claudiusta vastaan. Britannicus oli tällöin vielä lapsi ja Claudiuksen valta-asema oli heikko. Claudius meni naimisiin Augustuksen lapsenlapsen lapsen ja veljentyttärensä Agrippina nuoremman kanssa ja vuonna 50 adoptoi tämän pojan Neron, joka nimitettiin myös kruununperilliseksi. Britannicusta vanhempana Nero oli etusijalla perimyksessä.
Claudius kuoli 13. lokakuuta 54 ja Nero murhautti Britannicuksen 11. helmikuuta 55.
Papágou-Cholargós
Kunnan osat
Vuoden 2011 kuntauudistuksesta lähtien Papágou-Cholargóksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Jennifer Aniston
Jennifer Joanna Aniston (s. 11. helmikuuta 1969 Los Angeles, Kalifornia) on yhdysvaltalainen näyttelijä ja elo­kuva­tuottaja. Aniston sai maailman­laajuista tunnustusta esittäessään Rachel Greeniä komedia­sarjassa Frendit (1994–2004). Hänet palkittiin roolistaan Emmyllä, Golden Globella ja SAG-palkinnolla.
Anistonilla on menestyksekäs elo­kuva­ura Holly­woodissa. Hän sai kiitosta rooleistaan independent-elo­kuvissa Se ainoa oikea (1996), Konttorirotat (1999), Kiltti tyttö (2002) ja Rakkaat rikkaat ystävät (2006). Hänen suurimpia kaupallisia menestyksiään ovat olleet elo­kuvat Bruce – taivaanlahja (2003), The Break-Up (2006), Marley & Me (2008), Just Go With It (2011) ja Kaameat pomot (2011). Aniston sai tähden Hollywood Walk of Famelle vuonna 2012.
Nootropiinit
Rohdokset
Myös yrteillä ja lääkekasveilla voi olla nootrooppisia vaikutuksia.
Jennifer Aniston
Vuonna 2015 hän sai parhaan nais­pää­osan Golden Globe -ehdokkuuden draama­elo­kuvasta Cake (2014).
Nootropiinit
Terveysvaikutteiset elintarvikkeet ja fytokemikaalit
Eräillä terveysvaikutteisilla elintarvikkeilla ja niiden sisältämillä ravintoaineilla sekä fytokemikaaleilla voi olla neuroprotektiivisia ja muistia parantavia vaikutuksia etenkin ikääntyneillä ihmisillä.
Jennifer Aniston
Nuoruus
Jennifer Aniston syntyi Sherman Oaksin kaupunginosassa Los Angelesissa. Hänen vanhempansa ovat näyttelijät John Aniston ja Nancy Dow. Hänen isänsä oli amerikan­kreikkalainen. Anistonilla on kaksi veli­puolta. Hänen kummi­setänsä oli näyttelijä Telly Savalas. Lapsena Aniston asui yhden vuoden Kreikassa perheensä kanssa, kunnes he muuttivat New Yorkiin. Aniston kokeili ensimmäisen kerran näyttelemistä 11-vuotiaana, kun hän liittyi steinerkoulunsa näytelmä­kerhoon. Myöhemmin Aniston työskenteli Off Broadway -tuotannoissa ja elätti itsensä useilla osa-aikaisilla töillä, joihin kuului puhelinmyyntiä ja tarjoilijan töitä. Vuonna 1989 Aniston muutti Los Angelesiin.
Televisio
Vuonna 1990 Aniston sai ensimmäisen televisio­roolinsa sarjasta Molloy. Hän näytteli myös televisio­sarjassa Ferris Bueller, joka oli sovitus menestys­elo­kuvasta Vaihdetaan vapaalle, Ferris. Sarja kuitenkin hyllytettiin nopeasti. Sen jälkeen Aniston esiintyi kahdessa muussa epä­onnistuneessa komedia­sarjassa, sarjoissa The Edge ja Muddling Through. Lisäksi hän vieraili televisio­sarjoissa Aikahyppy, Herman’s Head ja Burke’s Law. Kun sarjat hyllytettiin, ja kriitikoiden pilkatessa hänen esiintymistään vuoden 1992 kauhu­elo­kuvassa Leprechaun, hänen kerrotaan harkinneen luopuvansa näyttelijän urasta.
Frendeistä tuli menestys ja Aniston sekä sarjan muut näyttelijät saivat maailman­laajuista mainetta. Aniston sai roolistaan Emmy-palkinnon. Guinnessin ennätysten kirjan (2005) mukaan Anistonista ja sarjan muista nais­näyttelijöistä tuli televisio­historian korkeimmin palkattuja nais­näyttelijöitä. Kukin heistä sai miljoona dollaria jokaiselta jaksolta sarjan kymmenennellä tuotanto­kaudella.
Vuonna 2007 Aniston esiintyi Courteney Coxin sarjassa Dirt, jossa hän näytteli Coxin kilpailijaa Tina Harrodia. Aniston vieraili 2010 myös Coxin televisiosarjassa Puumanainen. Hän näytteli toisen kauden avaus­jaksossa psykiatria. Aniston on esiintynyt myös 30 Rock -komediasarjan kolmannella tuotanto­kaudella. Hän esitti sarjassa Liz Lemonsin vanhaa kämppä­kaveria, joka vaanii sarjan toista pää­henkilöä Jack Donaghya. Aniston oli roolistaan ehdolla parhaan komedia­sarjan vierailevan nais­näyttelijän Emmy-palkintoon.
Elokuvat
pienois|vasen|Aniston ja hänen vasta­näyttelijänsä [[Steve Zahn elokuvan Management ensi-illassa (2008)]] pienois|pysty|Aniston vuonna 2008 [[Toronton elokuvajuhlat|Toronton elo­kuva­juhlilla.]] Esiintyessään Frendeissä Aniston alkoi näytellä myös elo­kuvissa. Hän teki ensie­siintymisensä vuonna 1992 elo­kuvassa Leprechaun. Kriitikot eivät pitäneet elo­kuvasta, mutta se onnistui taloudellisesti ja saavutti kultti­maineen. Aniston palasi elo­kuva­työhön vuonna 1996, jolloin hän näytteli independent-elo­kuvissa Kundi kuin unelma ja Se ainoa oikea. Jälkimmäisessä elo­kuvassa näyttelivät myös Edward Burns ja Cameron Diaz. Vuonna 1997 Aniston näytteli pää­roolia elo­kuvassa Täydellinen sulhanen, ja hänen vasta­näyttelijöinään olivat Kevin Bacon ja Jay Mohr. Elo­kuva sai vaihtelevia arvioita. 1990-luvun jälki­puoliskolla Aniston näytteli useissa elo­kuvissa, kuten romanttisessa elo­kuvassa ’Til There Was You (1997) yhdessä Dylan McDermottin ja Sarah Jessica Parkerin kanssa, elo­kuvassa The Thin Pink Line (1998), animaatio­elo­kuvassa Rautajätti (1999), sekä arvostelijoiden ylistämässä komedia­elo­kuvassa Konttorirotat (1999). Arvostelijat kehuivat hänen suoritustaan myös elo­kuvassa Hellyyteni kohde (1998), komediassa jossa nainen rakastuu homo­mieheen (näyttelijänä Paul Rudd), ja vuonna 2002 julkaistussa pienen budjetin elo­kuvassa Kiltti tyttö, jossa hän esitti hohdotonta pikku­kaupungin kassa­tätiä.